Ministra Culturii se roagă pentru returnarea tezaurului dacic și vrea o nouă lege pentru patrimoniu: "Ce scoatem din țară la expoziții, cât scoatem și perioadele"
Ministrul Culturii, Natalia Intotero, propune schimbarea legislației cu privire la obiectele de patrimoniu care ies temporar din țară, în urma furtului coifului de la Coțofenești și a 3 brățări dacice de aur de la Muzeul Dents din Olanda. Ea a adăugat joi, 30 ianuarie, că și la nivel european există discuții pentru îmbunătățirea siguranței muzeelor.